ΑΠΟΦΑΣΕΙΣ
Αριθμ. 11275
Έγκριση κυκλοφοριακών ρυθμίσεων σύμφωνα
με την υπ’ αρ. 626-2022 απόφαση του Δημοτικού Συμβουλίου του Δήμου Αθηναίων.
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1. Τις περί Διοικητικής Αποκέντρωσης διατάξεις.
2. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για τη Τοπική Αυτοδιοίκηση και άλλες διατάξεις» (Α’ 107).
3. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης Πρόγραμμα
Καλλικράτης» (Α’ 87).
4. Το άρθρο 52 του Κώδικα Οδικής Κυκλοφορίας
(ν. 2696/1999 - Α’ 57) όπως αντικαταστάθηκε με την
παρ. 9 του άρθρου 48 του ν. 4313/2014 (Α’ 261) και τροποποιήθηκε με το άρθρο 60 του ν. 5003/2022 (Α’ 230).
5. Τα άρθρα 63 έως 67 του ν. 4954/2022 (Α’ 136).
6. Το άρθρο 109 του ν. 2696/1999 (Α’ 57) περί δημοσίευσης αποφάσεων που εκδίδονται κατ’ εξουσιοδότηση
του Κώδικα Οδικής Κυκλοφορίας, στην Εφημερίδα της
Κυβερνήσεως.
7. Το άρθρο 90 του Κώδικα της νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), σε συνδυασμό με την παρ. 22 του άρθρου 119
του ν. 4622/2019 (Α’ 133).
8. Το π.δ. 135/23.12.2010 «Οργανισμός της Αποκεντρωμένης Διοίκησης Αττικής» (Α’ 228).
9. Το υπ’ αρ. 15109/13.05.2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών «Εγκρίσεις αποφάσεων συλλογικών οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
10. Τις υπ’ αρ. 1115/2012, 49/2012 και 819/2013 αποφάσεις του Συμβουλίου της Επικρατείας.
11. Την υπ’ αρ. οικ. 47870/39280/10.09.2013 απόφαση
του Γενικού Γραμματέα της Αποκεντρωμένης Διοίκησης
Αττικής «Άσκηση αρμοδιότητας έγκρισης αποφάσεων
των ΟΤΑ που αφορούν μέτρα ρύθμισης οδικής κυκλοφορίας και λήψης αποφάσεων αναφορικά με τα μέτρα του
άρθρου 52Α του ν. 2696/1999» (ΑΔΑ: ΒΛ9ΛΟΡ1Κ-ΔΞΩ).
12. Την υπ’ αρ. Οικ. 22769/12259/19.03.2015 απόφαση
του Γενικού Γραμματέα της Αποκεντρωμένης Διοίκησης
Αττικής «Άσκηση αρμοδιότητας έγκρισης αποφάσεων
των ΟΤΑ που αφορούν μέτρα ρύθμισης οδικής κυκλοφορίας και λήψης αποφάσεων αναφορικά με τα μέτρα
του αρ. 52Α του ν. 2696/1999» (ΑΔΑ: 7ΞΦΔΟΡ1Κ-ΙΡΚ).
13. Την υπ’ αρ. Οικ. 41663/10866/01.06.20 απόφαση
του Συντονιστή Αποκεντρωμένης Διοίκησης Αττικής
«Άσκηση των αρμοδιοτήτων της Αποκεντρωμένης Διοίκησης Αττικής για τη λήψη μέτρων ρύθμισης οδικής
κυκλοφορίας» (ΑΔΑ: ΩΗΤΙΟΡ1Κ-9ΗΚ).
14. Την υπ’ αρ. 86780/2022 απόφαση του Υπουργού
Εσωτερικών «Διορισμός του Γρηγορίου Ζαφειρόπουλου
του Επαμεινώνδα, στη θέση του μετακλητού Γραμματέα
Αποκεντρωμένης Διοίκησης Αττικής» (Υ.Ο.Δ.Δ. 1183).
15. Το υπ’ αρ. 48823/39998/18.09.2013 έγγραφο του
Γενικού Γραμματέα Αποκεντρωμένης Διοίκησης Αττικής
«Διευκρινίσεις - Οδηγίες περί Εγκρίσεων Κυκλοφοριακών
Ρυθμίσεων οδικών δικτύων στους ΟΤΑ και στους χερσαίους χώρους λιμένων».
16. Το υπ’ αρ. 7559/26.01.2023 έγγραφο της Διεύθυνσης Διοίκησης της Αποκεντρωμένης Διοίκησης Αττικής,
με το οποίο μας διαβιβάστηκε η νομοτύπως ληφθείσα,
όπως αναφέρει η παραπάνω αρμόδια Υπηρεσία, υπ’ αρ.
626/2022 απόφαση του Δημοτικού Συμβουλίου του Δήμου Αθηναίων, που αφορά σε κυκλοφοριακές ρυθμίσεις,
με τα συνημμένα της.
17. Την από 17.10.2022 Κυκλοφοριακή Μελέτη της Διεύθυνσης Σχεδίου Πόλεως και Αστικού Περιβάλλοντος
του Δήμου Αθηναίων, βάσει της οποίας ελήφθη η υπ’ αρ.
626/2022 απόφαση του Δημοτικού Συμβουλίου του Δήμου Αθηναίων για τις υπόψη κυκλοφοριακές ρυθμίσεις.
18. Την υπ’ αρ. 626/2022 απόφαση του Δημοτικού Συμβουλίου του Δήμου Αθηναίων, για τις υπόψη κυκλοφο-
ριακές ρυθμίσεις.
19. Το γεγονός ότι από την παρούσα απόφαση Κυκλοφοριακών Ρυθμίσεων προκαλείται επιβάρυνση στον
τρέχοντα προϋπολογισμό του Δήμου, όπως προκύπτει
από το υπ’ αρ. 25470/25.01.2023 έγγραφο της Διεύθυνσης Σχεδίου Πόλεως και Αστικού Περιβάλλοντος του
Δήμου Αθηναίων, η οποία θα καταλογιστεί σε βάρος
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
13 Μαρτίου 2023
ΤΕΥΧΟΣ  ΔΕΥΤΕΡΟ
Αρ. Φύλλου 1438
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1438/13.03.2023
του Κ.Α Φ30/6654.003/23 του προϋπολογισμού του
έτους 2023, όπου υπάρχει πίστωση 70.000 €.
Και επειδή:
Οι προτεινόμενες κυκλοφοριακές ρυθμίσεις αιτιολογούνται επαρκώς από την Τεχνική Υπηρεσία του Δήμου
Αθηναίων και συμβάλλουν στην εξυπηρέτηση των πολιτών και στη βελτίωση των κυκλοφοριακών συνθηκών
της περιοχής, αποφασίζουμε:
Την έγκριση της κανονιστικής απόφασης σχετικά με
απαγόρευση της στάσης και στάθμευσης στην οδό
Βούρη, στην αριστερή πλευρά της οδού κατά τη φορά
κυκλοφορίας των οχημάτων (ζυγοί αριθμοί).
Η εν λόγω έγκριση χορηγείται με τις εξής προϋποθέσεις:
1. Να τοποθετηθούν όλες οι κατακόρυφες σημάνσεις
(πινακίδες) με την υπόδειξη της Τεχνικής Υπηρεσίας
του Δήμου Αθηναίων σε κατάλληλες θέσεις εκτός του
οδοστρώματος, ώστε να επιτυγχάνεται η ανεμπόδιστη
και ασφαλής κίνηση των οχημάτων αλλά και των πεζών.
2. Να λαμβάνεται μέριμνα έτσι ώστε με την εφαρμογή
των προτεινόμενων κυκλοφοριακών ρυθμίσεων να μην
επηρεάζονται οι υπηρεσίες των μέσων οδικής μαζικής
μεταφοράς.
3. Οι προτεινόμενες κυκλοφοριακές ρυθμίσεις να
υποστηρίζουν και τις ανάγκες των Ατόμων με Αναπηρία (ΑμεΑ).
4. Τα μέτρα που λαμβάνονται με την παρούσα απόφαση να ισχύουν από την τοποθέτηση των οικείων πινακί-
δων σήμανσης, των σηματοδοτών ή των διαγραμμίσεων
στο οδόστρωμα, εκτός αν κατά το χρόνο ισχύος των μέτρων αυτών η κυκλοφορία ρυθμίζεται από στελέχη της
αρμόδιας Αστυνομικής Αρχής.
5. Μη νομιμοποίησης τυχόν παράνομων ενεργειών.
6. Παρακολούθησης της ακριβούς εκτέλεσης των όρων
που έχουν τεθεί με αυτή, από τις Αρχές προς τις οποίες
αποστέλλεται, στα πλαίσια των αρμοδιοτήτων τους.
7. Να τηρούνται απαρέγκλιτα τα όσα αναγράφονται
στην Κυκλοφοριακή Μελέτη της Διεύθυνσης Σχεδίου
Πόλεως και Αστικού Περιβάλλοντος του Δήμου, βάσει
της οποίας ελήφθη η εν λόγω απόφαση Δημοτικού Συμβουλίου.
8. Η τοποθέτηση άλλων, πλην ρυθμιστικών σημάνσεων (πληροφοριακών, σημάνσεων που βελτιώνουν και
διευκολύνουν την ρύθμιση ή την ασφάλεια της κυκλοφορίας), μπορεί να γίνει με ευθύνη του Δήμου, σύμφωνα
με τις εγκεκριμένες προδιαγραφές.
9. Η ενίσχυση-συντήρηση της σήμανσης υφιστάμενης
ρύθμισης μπορεί να γίνει από την υπηρεσία που συντηρεί την οδό.
10. Το παρόν έγγραφο δεν υποκαθιστά απαιτούμενες
άλλες εγκρίσεις ή άδειες που πρέπει να ληφθούν. Επίσης,
κατισχύει στην περίπτωση όπου οι λεκτικά περιγραφείσες, προτεινόμενες κυκλοφοριακές ρυθμίσεις σε αυτό,
διαφοροποιούνται ή έρχονται σε αντίθεση με αντίστοιχες, αναγραφόμενες ή εικονιζόμενες, σε προγενέστερες
συνημμένες εγκρίσεις, αποφάσεις, τεχνικές εκθέσεις, μελέτες, σχέδια ή σκαριφήματα.
Η απόφαση αυτή να δημοσιευθεί στην Εφημερίδα της
Κυβερνήσεως.
Aθήνα, 7 Φεβρουαρίου 2023
Ο Γραμματέας Αποκεντρωμένης Διοίκησης
ΓΡΗΓΟΡΙΟΣ ΖΑΦΕΙΡΟΠΟΥΛΟΣ

[Source: 20230201438.pdf | Tokens: 6058]